**PRIPREMA ZA IZVOĐENJE NASTAVNOG SATA IZ**

***GRAĐANSKOG ODGOJA I OBRAZOVANJA* U SKLOPU SATA RAZREDNIKA**

**RAZRED: IV. b TR**

**SAT RAZREDNOG ZAJEDNICE**

**TEMA: Uključenost učenika u upravljanju školom**

**NASTAVNA JEDINICA: Biranje rukovodstvenog tijela razreda**

**KLJUČNI POJMOVI:** demokracija, izborni procesi, vlast

**METODE I OBLICI RADA:** razgovor, izlaganje, pitanja-odgovori, frontalno, individualno

**POMAGALA I SREDSTVA:** ploča, kreda, izborni listići, izborna kutija, kućni red škole

**ISHODI (UČENIK ĆE MOĆI):**

-znati opisati demokratsku vlast

-učenici koji se kandidiraju trebaju naučiti predstaviti svoj program

-razvijati kritičko mišljenje

-razlikovati različite oblike vlasti

-razvijati sposobnost aktivnog slušanja

-poštivanje ravnopravnosti spolova (muški i ženski kandidati)

**ARTKULACIJA SATA:**

**UVOD (10 minuta):**

Najaviti kandidaturu učenika za izbor predsjednika razreda, zamjenika predsjednika,Vijeća učenika i blagajnika prema demokratskim načelima.

Razgovarati s učenicima zašto je važno njihovo sudjelovanje u upravljanju školom te koje su njihove odgovornosti.

**RAZRADA ( KRATKI OPIS AKTIVNOSTI-30min):**

Razgovor o demokraciji u RH.

Učitelj opisuje izborni proces u RH. Razgovor o izbornom procesu.

Učenici nakon toga razgovaraju, iznose mišljenje i argumentiraju te donose zaključke o pojmovima: demokracija, formiranje demokratske vlasti, pravo naroda na sudjelovanje u vlasti, podjela i ograničenja vlasti, uloga vlasti, zajedničko dobro. Učenici koji se kandidiraju trebati će kratko predstaviti svoj program (zašto baš oni trebaju predstavljati razred, koja su njihova dotadašnja školska i izvanškolska postignuća).

Nakon toga slijedi simulacija glasovanja (učitelj je učenicima objasnio kako izgleda izborno mjesto na pravim parlamentarnim izborima). Izrađuju se izborni listići (unaprijed pripremljeni s prazninama za imena, imena se ispisuju rukom te se kopira određeni broj listića). Učitelj bira izborno povjerenstvo (učenici koji nisu kandidirani za niti jednu funkciju) i stavlja se izborna kutija na stol. Slijedi tajno glasovanje zaokruživanjem kandidata i ubacivanjem listića u kutiju.

**ZAKLJUČAK (5 minuta):**

Nakon završetka glasovanja, 2-3 učenika prebrojavaju glasačke listiće i objavljuju pobjednike na izborima. Naglasimo da iako možda nije pobijedio naš kandidat, svejedno moramo čestitati pobjedniku s obzirom da je izbor bio legitiman, demokratski te da se odluka mora poštovati. Ponavljaju se dužnosti svih odabranika.

**PLAN PLOČE:**

BIRANJE RUKOVODSTVENOG TIJELA RAZREDA

Prijedlog kandidata:

Predsjednik

Blagajnik

Vijeće učenika

IZBORNI LISTIĆ

Lilijana Radobuljac, prof. savjetnik

**PRIPREMA ZA IZVOĐENJE NASTAVNOG SATA IZ**

***GRAĐANSKOG ODGOJA I OBRAZOVANJA* U SKLOPU SATA RAZREDNIKA**

**RAZRED: IV.b TR**

**DATUM:**

**SAT RAZREDNOG ODJELA:**

**TEMA: Prava, slobode, dužnosti i odgovornosti građanina**

**NASTAVNA JEDINICA: Sustav zaštite ljudskih prava u RH**

**METODE I OBLICI RADA:** razgovor, izlaganje, čitanje, pisanje, pitanja-odgovori, igra pantomime, frontalni, individualni,grupni rad, praktični rad

**POMAGALA I SREDSTVA:** ploča, kreda, radni listići, plakat

**ISHODI (UČENIK ĆE MOĆI):**

- opisuje sustav zaštite ljudskih prava u Republici Hrvatskoj

- prepoznati dječja prava

-prepoznati i objasniti pojmove vezane uz zaštitu ljudskih prava

**KLJUČNI POJMOVI:** Ustavni sud, pučki pravobranitelj/ica, pravobranitelj/ica za djecu, pravobranitelj/ica za ravnopravnost spolova, pravobranitelj/ica za osobe s invaliditetom, dječja prava

**ARTKULACIJA SATA:**

**UVOD (7 minuta):**

Igra pantomime: nekoliko učenika će izvući papirić s određenim dječjim pravom te ga odglumiti pantomimom dok drugi učenici pogađaju. Nakon toga učitelj razgovara s učenicima o pojmovima: ljudska prava, dječja prava.

**RAZRADA ( KRATKI OPIS AKTIVNOSTI-31min):**

Razgovor o sustavu zaštite ljudskih prava u RH. Učitelj ispisuje na ploču sljedeće pojmove te učenici iznose svoja saznanja i mišljenja o njima: Ustavni sud, pučki pravobranitelj/ica, pravobranitelj/ica za djecu, pravobranitelj/ica za ravnopravnost spolova, pravobranitelj/ica za osobe s invaliditetom.

Podjela učenika u grupe: 4x4 učenika. Dobivaju radne listiće s ovim pojmovima i dijelovima Ustava RH o zaštita ljudskih prava i temeljnih sloboda vezanih uz navedene pojmove. Svaka grupa će nakon pripreme izložiti ukratko svoju temu te nakon izlaganja s pitanjima provjeriti da li su ostali učenici shvatili o čemu su izlagali.

**ZAKLJUČAK (7 minuta):**Uređivanje panoa na temu ljudskih prava ( pripremljene radne listiće s tekstovima zaljepiti na plakat, ispisati naslov). Zapisati u bilježnicu iz GOO-a o tome što su učenici danas naučili.

**PLAN PLOČE:**

SUSTAV ZAŠTITE LJUDSKIH PRAVA U RH

Radni listići

Lilijana Radobuljac, prof. savjetnik